b'\n_START_ARTICLE_\nPolos\n_START_PARAGRAPH_\nPolos (400-luku eaa.) oli antiikin kreikkalainen sofisti ja puhetaidon opettaja, joka tunnetaan l\xc3\xa4hinn\xc3\xa4 Platonin dialogista Gorgias. Polos oli sofisti Gorgiaan oppilas. H\xc3\xa4n oli kotoisin Akragaasta Sisiliasta ja opetti Ateenassa._NEWLINE_Gorgiaassa Polos katsoi mm., ett\xc3\xa4 hyv\xc3\xa4 ja oikeudenmukaisuus ovat eri asioita, ett\xc3\xa4 puhujilla on valtiossa eniten valtaa ja ett\xc3\xa4 v\xc3\xa4\xc3\xa4ryyden k\xc3\xa4rsiminen on pahempaa kuin sen tekeminen. Sokrates oli kaikissa n\xc3\xa4iss\xc3\xa4 asioissa p\xc3\xa4invastaista mielt\xc3\xa4.'